
Na temelju članka 536. stavka 1. Zakona o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23 I 130/23), Zakona o vodnim uslugama („Narodne novine“ broj 66/19) , Uredbi o uslužnim područjima („Narodne novine“ 70/23) te članka 30.Statuta Općine Brestovac („Službeni glasnik Općine Brestovac broj 3/2021 ),Općinsko vijeće Općine Brestovac na svojoj 20. sjednici održanoj dana 19.11.2024. godine donosi

ODLUKU

o davanju suglasnosti Općinskom načelniku  Općine Brestovac da na Skupštini trgovačkog društva TEKIJA d.o.o. iz Požege, Vodovodna 1, OIB:57790565988, prihvati pripajanje trgovačkog društva VODE LIPIK d.o.o., iz Pakraca, Aleja kestenova 35, OIB: 22292251967 trgovačkom društvu TEKIJA  d.o.o. iz Požege, Vodovodna 1, OIB:57790565988 
Članak 1.

Općinsko vijeće Općine Brestovac, daje suglasnost Općinskom načelniku Općine Brestovac da na Skupštini trgovačkog društva TEKIJA d.o.o. iz Požege, Vodovodna 1, OIB:57790565988, kao društva preuzimatelja  prihvati pripajanje trgovačkog društva VODE LIPIK d.o.o., iz Pakraca, Aleja kestenova 35, OIB: 22292251967 trgovačkom društvu TEKIJA  d.o.o. iz Požege, Vodovodna 1, OIB:57790565988.
Članak 2. 

Ovlašćuje se Općinski načelnik Općine Brestovac, da u svojstvu zakonskog zastupnika Općine Brestovac, provede sve zakonom i drugim propisima i aktima propisane potrebne radnje i postupke u svrhu pripajanja, koje je usklađeno sa Zakonom o vodnim uslugama („Narodne novine“ broj 66/19). 
Članak 3. 

Ova Odluka stupa na snagu danom donošenja te s istim danom proizvodi pravne učinke u pravnom prometu i objavit će se u „Službenom glasniku Općine Brestovac“.

